पाएं अपने शहर की ताज़ा ख़बरें और फ्री ई-पेपरडाउनलोड करें
जिले में कोरोना संक्रमण थमने का नाम नहीं ले रहा है। मंगलवार को कोरोना कलेक्टर के बंगले तक पहुंच गया। कलेक्टर की पत्नी व उनके स्टाफ के 2 सदस्याें और एडीएम की बेटी सहित 734 नए कोरोना पॉजिटिव मिले हैं। इसके अलावा 7 मरीजाें की जिला अस्पताल में मौत हो गई। अब जिले में संक्रमितों की संख्या 11 हजार 742 हो गई है। इनमें से 6537 रिकवर हो गए हैं, जबकि एक्टिव केस 5112 हो गए हैं। इधर, जिले में मृतकों की संख्या 93 हो गई है।जिला एसआरजी अस्पताल में मंगलवार को उपचार के दाैरान झालावाड़ निवासी 57 वर्षीया वृद्धा, सुनेल निवासी 43 वर्षीया महिला, पिडावा कोटड़ी निवासी 45 वर्षीया महिला, रामगंजमंडी निवासी 38 वर्षीय युवक, पिडावा निवासी 63 वर्षीया वृद्धा, पनवाड़ निवासी 35 वर्षीया महिला व मंडावर, गोर्धनपुरा निवासी 40 वर्षीय युवक की कोरोना से इलाज के दौरान मौत हो गई।
सीएमएचओ डॉ. साजिद खान ने बताया कि मंगलवार को 1679 सैंपल जांच के लिए मेडिकल कॉलेज भेजे गए। इनमें से 734 लोगों की रिपोर्ट कोरोना पॉजिटिव आई है। नए पॉजिटिव में झालावाड़ सहित कोटा जिले के पॉजिटिव भी शामिल हैं।
रोडवेज बस स्टैंड स्थित स्टॉल से प्राप्त कर सकते हैं दवाइयों का किट झालावाड़ शहर में जो लोग कोरोना पॉजिटिव है, जिनके घर पर दवाइयों का किट नहीं पहुंच पा रहा है, वे रोडवेज बस स्टैंड स्थित स्टॉल से अपना नाम और मोबाइल नंबर बताकर दवाइयों का किट प्राप्त कर सकते हैं। यहां स्वास्थ्य विभाग की टीम सुबह 8 से शाम 5 बजे तक किट उपलब्ध कराएगी। यह सुविधा केवल झालावाड़ शरहवासियों के लिए है।
पूर्व मंत्री की पत्नी का निधन पिड़ावा. कोरोना संक्रमण के चलते पूर्व मंत्री नफीस अहमद खान की पत्नी वार्ड पार्षद आमना बी का निधन हो गया। आमना बी को तीन दिन पूर्व झालावाड़ मेडिकल कॉलेज में भर्ती करवाया गया था। जिनकी कोरोना रिपोर्ट में संक्रमण की पुष्टि हुई थी। उपचार के दौरान उनका निधन हो गया। जिनको कोरोना गाइड लाइन की पालना के साथ जामा मस्जिद के पास कब्रिस्तान में सुपुर्द खाक किया गया। आमना बी वर्तमान में वार्ड नं 19 से पार्षद निर्वाचित हुई थी। इससे पूर्व भी वह दो बार पार्षद रह चुकी हैं।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn